TTCLโบรกฯส่องโรงไฟฟ้าหนุนรายได้พร้อมมาร์จิ้นในระยะยาวแนะซื้อเป้า49บ.
บล.ดีบีเอสฯ ระบุในบทวิเคราะห์วันนี้(8 พ.ค.) ว่า บริษัท ทีทีซีแอล จำกัด (มหาชน) หรือ TTCL มีแหล่งรายได้ที่แน่นอนจากโครงการโรงไฟฟ้าถ่านหินที่ประเทศเมียนมาร์ขนาด 1,280 เมกกะวัตต์ ซึ่งคาดว่ารายได้ค่าก่อสร้างจากโครงการนี้จะอยู่ที่ 8.2 พันล้านบาท ทยอยรับรู้ในช่วงปี 59-64 และบริษัทจะรับรู้รายได้จากธุรกิจไฟฟ้าทีละเฟส โดยเริ่มตั้งแต่ปี 62 (ที่อัตราการใช้กำลังการผลิต 50%) และรับรู้รายได้เต็มที่ 100% ในปี 65
8 พ.ค. 2558

บล.ดีบีเอสฯ ระบุในบทวิเคราะห์วันนี้(8 พ.ค.) ว่า บริษัท ทีทีซีแอล จำกัด (มหาชน) หรือ TTCL มีแหล่งรายได้ที่แน่นอนจากโครงการโรงไฟฟ้าถ่านหินที่ประเทศเมียนมาร์ขนาด 1,280 เมกกะวัตต์ ซึ่งคาดว่ารายได้ค่าก่อสร้างจากโครงการนี้จะอยู่ที่ 8.2 พันล้านบาท ทยอยรับรู้ในช่วงปี 59-64 และบริษัทจะรับรู้รายได้จากธุรกิจไฟฟ้าทีละเฟส โดยเริ่มตั้งแต่ปี 62 (ที่อัตราการใช้กำลังการผลิต 50%) และรับรู้รายได้เต็มที่ 100% ในปี 65
บริษัทมีเป้าหมายที่จะได้งาน EPC มูลค่า 26-33 พันล้านบาทในปี 58 (ณ สิ้นปี 57 มี Backlog 24.3 พันล้านบาท และเซ็นสัญญาในช่วง YTD ของปีนี้ไปแล้ว 10.5 พันล้านบาท)
แนะนำซื้อ ให้ราคาพื้นฐาน 49.00 บาท ซึ่งประเมินด้วยวิธีส่วนคิดลดกระแสเงินสดสุทธิ (DCF) โดยรวมรายได้จากค่าก่อสร้างและรายได้ธุรกิจไฟฟ้าเข้ามาในประมาณการตั้งแต่ปี 59 เป็นต้นไป ทั้งนี้มีสมมติฐานอัตรากำไรสุทธิของธุรกิจไฟฟ้าอยู่ที่ 15% ขณะที่ของ EPC เท่ากับ 5%